Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 648

50. Árucsoport Selyem 5004 00 Selyemfonal (a selyemhulladékból készült fonal kivételével), a kiskereskedelemben szokásos módon nem kiszerelve 5004 00 10 Fehérítetlen, mosott vagy fehérített A fehérítetlen selyemszálak egy vagy több megsodort grège (grézs) fonalat tartalmaznak; ezeket még nem hámtalanították (nem vonták ki a szericint). A fehérítetlen selyemszálak max. 30% szericint (természetes ragasztóanyag) tartalmaznak és a legtöbb esetben még megvan természetes, enyhén sárgás színük. A fehérítetlen selyemszálakat általában tovább kezelik, de akár közvetlenül is beledolgozhatják az anyagba. A fehérítetlen selyemszálak mosása hámtalanítja azokat (kivonja a szericint), és ennek során az egyéni szálak az őket beborító szericintől megtisztulnak. Ezt általában forró szappanos vízzel vagy hígított kálilúggal végzik. A még jelenlévő természetes színeket a fehérítés tünteti el. 1998/19/II. szám 5005 00 Fonal selyemhulladékból, a kiskereskedelemben szokásos módon kiszerelt fonal kivételével 5005 00 10 Fehérítetlen, mosott vagy fehérített Az 5004 00 10 alszámhoz tartozó magyarázat értelemszerűen érvényes. 50.07 Szövet selyemből vagy selyemhulladékból 5007 20 11— 5007 20 71 Más szövet, legalább 85 tömegszázalék selyem vagy selyemhulladék- (a burettselyem kivételével) tartalommal Lásd az 5007 20 alszámhoz tartozó HR Alszámos Magyarázatot. 5007 20 11 és 5007 20 19 Krepp Az ezen alszám alá tartozó szövetek, amelyek általában könnyűek, és amelyeknek befejezett állapotban festett vagy hullámos a megjelenése, természetüktől fogva hajlamosak hurok formálására, mivel a kreppfonalak alkalmazásából eredően, magas sodratú fonalat eredményeznek (általában 2000—3600 fordulat méterenként). Az említett fonalakat felhasználhatják a láncfonalban, a vetülékfonalban vagy mindkettőben, akár önmagában, akár alacsony sodratú fonallal keverve is. Az ellentétes sodratú fonalak gyakran váltakoznak, azaz az „S” sodratú fonalakat „Z” sodratúak követik, azért hogy ellenkező irányba orientálják a szomszédos fonalak sodrásra való hajlamosságát, így biztosítva a hullámosság egyensúlyát. Ide tartozik az igazi krepp, azaz amelyikben legalább a láncfonal vagy a vetülékfonal nagy része kreppfonalból áll. A legismertebbek: a de chine, a marocain, a georgette, a satin krepp, a charmeuse krepp és a chiffon krepp. Az olyan szövetet, amely csak az egyik oldalán kreppelt vagy a felülete egy részén (pamutzsinórok, szalagok, minták), ugyancsak ide kell osztályozni. Nem tartozik ide az olyan szövet, amelyben a krepp hatást nem kreppfonalak használatával érik el, például, amelyikben a krepp megjelenést különleges szövések (pl. „sable”) és különböző méretű és sodratú fonalak kombinált használata eredményezi. 5007 20 21— 5007 20 39 Kínai nyersselyem (pongee), habutai, honan, shantungselyem, festetlen nyers selyem és hasonló távolkeleti szövet, tiszta selyemből (nem keverve burettel, más selyemhulladékkal vagy textilanyaggal) Az ezen alszámok alá tartozó szövetek különböző egyedi jelleggel rendelkeznek minőségük, mintázottságuk és megjelenésük alapján. Leggyakrabban házi készítésű kézi szövőszéken készülnek egyszerű szövéssel (vászonkötés, sávolykötés, szatén) nyers, sodrat nélküli selyem elemi szálakból. A szegélyeik gyakran hibásak. Tarisznya formára hajtják össze: hosszában a két végüket összeillesztik, amelyet aztán köréjük hajtanak. Néhány fajtánál (különösen a kínaiaknál) néha másfajta összehajtási módot is alkalmaznak; az egyik vége alul, a másik felül van, majd a hossza mentén yardonként (0,91 m) négyszer visszahajtják. Lehetnek azonban másképpen kiszerelve is, pl. feltekerve. Ezek a szövetek a következők:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes